Dyna fyr

Dyna fyr er et kjent landemerke i Oslos havnemiljø og huser i dag et selskapslokale. Fyret ligger mellom Bygdøy og Nakkholmen i Indre Oslofjord, like utenfor Huk.

 Historie 
Skjæret ble overdratt fra den norske stat til Christiania Havnevæsen med formålet å bygge et fyrtårn i 1873. Fyrbygningen ble oppført i 1874. Den første tiden var fyret utstyrt med et fast, hvitt lys og en tåkeklokke. I 1928 ble fyrlyset elektrisk og klokken ble erstattet med en nautofon. Hele fyret ble automatisert i 1956 og samtidig ble fyrvokterstillingen inndratt. Senere ble huset overlatt til Oslo Froskemannskole og de fikk i oppdrag å vedlikeholde bygningsmassen. Siden 1992 har fyret vært brukt til selskapslokaler og restaurantdrift i regi av Fursetgruppen restaurant group.

 Tekniske fyrdata 
Fyrtårnet er heldekkende rødt med en hvit sokkel. Lysets høyde over havet er 5,6 meter og lysvidden er 2,6 nautiske mil. Fyret har okkulterende blink hvert 8. sekund.

 Kilder 
 Haugholt, Karl (red.): «De hundre år : festskrift for Selskapet til «Bygdø Vel»», 1972 	
 Artikkel på Oslosurf.com 

 Eksterne lenker 

  Nettstedet for Dyna fyr selskapslokale


Kategori:Fyr i Oslo
Kategori:Bygdøy
Kategori:De Historiske Hotel og Spisesteder
Kategori:Byggverk fullført i 1874
Kategori:1874 i Norge
Kategori:Kulturminner i bydel Frogner
Kategori:Artikler i sjøfart-prosjektet